Elepante nga Aprikano pankabanwaan

An Elepante nga Aprikano pankabanwaan (Loxodonta africana), nga gintatawag liwat nga Elepante nga Aprikano ha Savannah o kundi man gadya nga Aprikano pankabanwaan in uska species han Proboscidea nga syahan ginhulagway ni Johann Friedrich Blumenbach hadton 1797. An Elepante nga Aprikano pankabanwaan in nahilalakip ha genus nga Loxodonta (mga Aprikano nga gadya), ngan familia nga Elephantidae. Ginklasipika han IUCN an species komo nadudultan. Waray hini subspecies nga nakalista.

An elepante nga ini it gidadakui nga mananap ha ngatanan nga katunaan.

Kinaiya o Paghulagway

Kadako 
An mga elepante an gintatagdon nga gidadakui nga mga hayop o mananap ha bug-os nga katunaan yana. It elepante nga aprikano an gidadakui naman nga species han mga elepante. May-ada ini hiya nga 304–336 cm (10 ft 0 in–11 ft 0 in) nga kahitaas ha may sugbong ngan bug-at nga 5.2–6.9 t (5.7–7.6 short tons) para ha kalalakin-an. An kababayin-an naman hini nga species puydi umabot ha 247–273 cm (8 ft 1 in–8 ft 11 in) nga kahitaas ha may sugbong ngan bug-at nga 2.6–3.5 t (2.9–3.9 short tons).

Tango 
An tango in dumako nga ngipon ha atubangan nga ngipon ha may igbaw nga panga hin mga elepante. It duha nga species may-ada tango nga natubo kun usa tubtob ha tulo katuig nira. Ugaring la, mas malaksi tumubo it mga tango hin mga kalalakin-an kompara hin mga kababayin-an. Kasagaran nga puydi umabot ha 109kg iton ha lalaki ngan 17.5kg ha babayi.

Bulalay 
An bulalay o trunk ha ininglis ito an gingagamit nira nga bagan kamot. Sensitibo it mga bulalay dara hin nakokompwesto ini hin mga 40,000 - 50,000 nga mga unod o masel.

Talinga 
Maoobserbahan nga dako it mga talinga hin mga elepante nga aprikano. Gingagamit ini hiya para magpahagkot dara hin kamapaso ha Aprika. Ginkakampay niya ini basi mahagkutan ngan mabuhaygay it mga ugat nga mabulig ha ira nga mailob it paso.

Mga kasarigan

Mga sumpay ha gawas

Loxodonta